**(ร่าง) ข้อมูลเพิ่มเติม เสนอคณะอนุกรรมาธิการติดตามและเร่งรัดการปฏิรูปด้านการปกครองท้องถิ่น**

**คณะกรรมาธิการการปกครองท้องถิ่น วุฒิสภา**

ข้อมูล ณ วันที่ 16 ธันวาคม 2562

|  |  |
| --- | --- |
| **ประเด็นเพิ่มเติม** | **กรมโยธาธิการและผังเมือง** |
| 1. ประเด็น quick win ของกระทรวงมหาดไทย มีประเด็นใดที่จะนำเสนอเพิ่มเติม จากเดิมหรือไม่ หรือมีประเด็นใดที่ควรให้ติดตามเร่งรัดหรือไม่ | * **แผนปฏิรูปประเทศด้าน “ทรัพยากรน้ำ”**   - กรมโยธาธิการและผังเมือง ขอเสนอโครงการ Quick win ได้แก่ โครงการป้องกันน้ำท่วมพื้นที่ชุมชน ซึ่งเป็นโครงการ Quick Win ที่ดำเนินการต่อเนื่องมาตั้งแต่ปีงบประมาณ พ.ศ. 2563   * **แผนปฏิรูปประเทศด้าน “การผังเมือง”**   **ประเด็นที่ 1 :** การวางผังเมืองและการกำกับการใช้ประโยชน์ที่ดินด้วยการใช้ระบบนิเวศน์ท้องถิ่นและชุมชน เป็นกลไกขับเคลื่อนการพัฒนาเมือง  **ประเด็นที่ 2 :** การวางผังเมืองระดับชุมชนและผังพื้นที่เฉพาะท้องถิ่นโดยองค์กรปกครองส่วนท้องถิ่น  - พระราชบัญญัติการผังเมือง พ.ศ. 2562 กำหนดให้กรมโยธาธิการและผังเมือง ต้องจัดทำผังเมืองรวมจังหวัด ผังเมืองรวมเมือง/ชุมชน ให้มีสาระสำคัญเพิ่มขึ้น อาทิ แผนผังแสดงผังน้ำ แผนผังแสดงที่โล่ง แผนผังแสดงระบบสาธารณูปโภคสาธารณูปการแผนผังแสดงทรัพยากรธรรมชาติและสิ่งแวดล้อม เป็นต้น ซึ่งบางเรื่องเป็นเรื่องใหม่ที่ต้องใช้ข้อมูล และองค์ความรู้หลายด้านมาประกอบการพิจารณา อีกทั้งกระบวนการวางและจัดทำผังเมืองนอกจากจะคำนึงถึงการเปลี่ยนแปลงที่คาดว่าจะก่อให้เกิดผลกระทบในทุกมิติทั้งทางด้านเศรษฐกิจ สังคม และสิ่งแวดล้อมแล้ว ยังต้องอาศัยกระบวนการมีส่วนร่วมจากทุกภาคส่วนในขั้นตอนการวางและจัดทำผังเมือง ซึ่งต้องใช้ระยะเวลาในการดำเนินการเพื่อให้ผังเมืองมีความเหมาะสมกับสภาพของพื้นที่ และสอดคล้องกับความต้องการของประชาชน  ประกอบกับภารกิจการวางและจัดทำผังเมืองของกรมโยธาธิการและผังเมือง เป็นภารกิจประจำที่ ใช้งบดำเนินงาน ซึ่งมีอยู่อย่างจำกัดในการดำเนินการ และต้องจัดสรรให้สำนักงานโยธาธิการและผังเมืองจังหวัดทุกจังหวัดดำเนินการ ทำให้การวางผังเมืองไม่สามารถประกาศบังคับใช้ได้ทันต่อการเปลี่ยนแปลง  อีกทั้งแผนปฏิรูปประเทศที่กำหนดให้การวางผังเมืองและการกำกับการใช้ประโยชน์ที่ดินต้องคำนึงถึงระบบนิเวศน์ท้องถิ่นและชุมชน รวมถึงการวางผังเมืองระดับชุมชนและผังพื้นที่เฉพาะท้องถิ่นโดยองค์กรปกครองส่วนท้องถิ่น ซึ่งองค์กรปกครองส่วนท้องถิ่นต้องใช้บุคลากรที่มีความรู้ความเชี่ยวชาญด้านการวางผังเมืองเป็นจำนวนมาก  ดังนั้น เพื่อให้การวางผังเมือง มีประสิทธิภาพ ควรสนับสนุนงบประมาณในการวางและจัดทำผังเมือง รวมถึงการถ่ายทอดเทคโนโลยีและการฝึกอบรมให้บุคลากรท้องถิ่นมีความรู้ด้านการผังเมืองเพิ่มขึ้น |
| 2. ประเด็นการเร่งรัดกฎหมาย ควรให้ผลักดันเร่งรัดหรือไม่  2.1 ร่างประมวลกฎหมาย อปท.  2.2 ร่างกฎหมายเมืองพัทยา  2.3 มีร่างกฎหมายฉบับใดที่เกี่ยวข้องกับองค์กรปกครองส่วนท้องถิ่น ที่ควรเร่งรัดหรือไม่ | - |
| 3. โครงการขอสนับสนุน ในปีงบประมาณ พ.ศ. 2564 มีหรือไม่ (ขอทราบรายละเอียด)  3.1 โครงการที่เกี่ยวกับการจัดซื้อรถขยะ (เป็นโครงการอะไร ขอทราบรายละเอียด (ถ้ามี)  3.2 โครงการลดขยะ มีหรือไม่  3.3 โครงการการแก้ปัญหาน้ำเสีย มีหรือไม่ หรือถูกตัดงบประมาณปี พ.ศ. 2563  3.4 โครงการขยายเขตพื้นที่ชายทะเลให้ครบ 22 จังหวัด ของกรมการปกครอง | - |